ཝ་དང་སྤྲེའུ། རི་བོང་གསུམ།
གནའ་སྔ་མོ་ ཝ་ ཞིག་དང་། སྤྲེའུ་ཞིག རི་བོང་ཞིག་བཅས་གྲོགས་པོར་
གྱུར་བ་རེད། ཝ་མོ་དེས་རྟག་ཏུ་ལྐོག་ལྐོག་སུད་སུད་དུ་ལུག་ར་ནས་ལུ་གུ་བརྐུ་བ་
དང་། བྱ་ཚང་ནས་བྱ་དེ་བརྐུ་བ་སོགས་ཀྱི་ལས་ངན་རྐྱང་རྐྱང་བྱེད་པ་མ་ཟད། ཁོ་
ནི་རྒྱུན་དུ་གཡོ་《སྒྱུ་ལྡན་པ་ཞིག་ཡིན།
སྤྲེའུ་དེའང་ཤིང་འབྲས་དང་མེ་ཏོག་རྩི་ཤིང་
སོགས་ལ་བག་མེད་ལོངས་སྤྱོད་བྱེད་མཁན་གྱི་སེམས་ཅན་སྤྱོད་པ་རྩུབ་པོ་ཞིག་
རེད། རི་བོང་དེ་ནི་བློ་གྲོས་ལྡན་ཞིང་རྩྭ་ཆུས་འཚོ་བའི་ཚུལ་ལྡན་གྱི་སེམས་ཅན་
ཉམ་ཆུང་ཞིག་ཡིན། རི་བོང་གི་སེམས་ལ་ངའི་གྲོགས་པོ་འདི་གཉིས་ན་ིལས་ཀ་མ་
རུང་བ་རྐྱང་རྐྱང་བྱས་ནས་འཚོ་བ་སྐྱེལ་མཁན་ཞིག་རེད་འདུག་པས་འདི་གཉིས་
ལ་ སེམས་ གནག་ ཅིག་ བྱེད་ དགོས་ བསམ། ཉིན་ཞིག་རི་བོང་གིས་ ཨ་ཇོ་སྤྲེའུ་
ལགས་དང་། ཨ་ལྕི་ཝ་མོ་ལགས། ང་ཚོས་ཇུས་ཤིག་བྱེད་དགོས་པ་འདུག ཨ་ཇོ་
སྤྲེའུ་ཁྱེད་ནི་རྟོགས་པ་མཐོ་བའི་རྣལ་འབྱོར་བ་འདྲ་པོ་ཞིག་འདུག ཨ་ལྕེ་ཝ་མོ་
ཁྱེད་ནི་ལྷ་མོ་ཚེ་རིང་སྤྱན་ལྔའི་ཆིབས་དྲེལ་འདྲ་པོ་ཞིག་འདུག ཨ་ཇོ་སྤྲེའུས་ཨ་ལྕེ་
ཝ་མོར་བཞོན་ལྕི་བ་ཤཱ་རིལ་གྱི་ཕྲེང་བ་སྐེ་ལ་གོན་ནས་ཕ་གིའི་འབྲོག་བདག་སར་
བསོད་སྙོམས་སློང་བར་ཕྱིན་ན་ཤ༌མར༌དང༌། ཟས༌རིགས༌མང༌པོ༌འབུལ་ངེས་
རེད། དེ་འདྲ་བྱུང་ན་ཨ་ལྕེ་ཝ་མོའི་སྒོ་འགྲམ་དུ་རྩིག་བཞག་ན་ང་ཚོ་སྐྱིད་པོ་ཉི་མ་
མང༌པོ་བཏང་ཆོག་གི་རེད་ཟེར། ཁོང་གཉིས་དགའ་ཐག་ཆོད་ནས་དེ་ལྟར་བྱས།
འོན༌ཀྱང༌ཝ༌མོའི༌གྲྭ་སྤུ༌འཇམ༌པོ༌སོང་ཙང་སྤྲེའུ་འདྲེད་ནས་ཝ་མོའི་སྒལ་སྟེང་དུ་
-426-

དགོད་གཏམ།
ཚུགས་མ་ཐུབ། རི་བོང་གིས་ཨ་ལས་ཏོག་ཙམ་སྒུག་ཨང༌། ངས་ཆིབས་སྒ་ཞིག་
སྒྲོན་ཆོག་ཅེས་ཐང་ཤིང་འོག་འཁྱིལ་བསྡད་པའི༌ཐང༌ཆུ་རློན་པ་རྡོ་གཡམ་གྱིས་
བྱབ་ ནས་ སྤྲེའུའི་ རྐུབ་ དང་ ཝ་ མོའི་སྒལ་པར་ཡོག་ཡོག་བྱུགས། དེ་ནས་སྤྲེའུ་
ཞོན་པས་སྤྲེའུའི་རྐུབ་ཝ་མོའི་སྒལ་པ་འབྱར་ནས་བརྟན་པོར་ཚུགས།
ཁོང་གཉིས་
འབྲོག་བདག་གི་སྒོ་རྩར་སླེབས་དུས་འབྲོག་བདག་དེས་ལྟས་ངན་རྣམ་རྟོག་སློང་
མཁན་ཁྱད་མཚར་ཞིག་ཡོང་གིན་འདུག་མགྱོགས་པོ་ཁྱི་གློད་ཅེས་བརྗོད།
གཡོག་
པོས་ཁྱི་གློད་པས་ནུས་མེད་ཀྱི་ཝ་མོ་ནི་སྤྲེའུ་འཁུར་ནས་བྲོས།
སྤྲེའུ་ཤིང་རྩེར་
འཁྱུད་ དགོས་ བསམ་ ཡང་ རྐུབ་ ཝ་ མོར་ སྦྱར་ ནས་ ཡོད་ པས་ འབྲལ་ མ་ ཐུབ།
གང་འཚམ་སོང་རྗེས་ཁོང་གཉིས་གཡང་ས་ཞིག་ནས་རྦབ་རིལ་ཐེབས་པས། ཁྱི་
དེས་དེད་མཚམས་བཞག ཁོང་གཉིས་ཀྱང་ཁ་བྲལ་ཐུབ་པ་བྱུང་བ་དང་། ཝ་མོ་ནི་
ཨ་རུ་དང་ཨ་རུ་ཟ་འདྲེ་ལོག་རྒྱག་པ་དང་སྤྲེའུ་ཡང་ཨ་ཚ་དང་ཨ་ཚ་ཟེར་ཏེ་རྐུབ་ལ་
བལྟ་བཞིན་བསྡད། སྤྲེའུའི་པགས་པ་རིམ་པ་གཅིག་ཝ་མོའི་སྒལ་པར་སྦྱར་བས་
སྤྲེའུའི་རྐུབ་དམར་པོ་དུས་དེ་ནས་གྱུར། ཝ་མོའི་སྒལ་པར་སྤྲེའུའི་རྐུབ་ལྤགས་
དང༌། སྤྲེལ་སྐྱག་འབྱར་བས་ཝ་མོ་དྲི་ངན་ཆེ་བ་དུས་དེ་ནས་བྱུང་། རི་བོང་གད་མོ་
ཤོར་ཐག་ཆོད་ནས་མཆུ་ཏོ་རལ། དུས་དེ་ནས་རི་བོང་ཤོ་ཏོར་གྱུར་བ་རེད།
བསྡུ་མཁན། ལྟ་ས་མང་ཚོགས་ཀྱུ་རྩལ་ཁང་གི་ཀུན་བཟང་རྒྱལ་མཚན། ཨཱ
paapigerapiegerjawing at Tapagwan
-427-

ལྷ་སའི་དམངས་ཁྲོད་སྒྲུང་གཏམ།
mp